ধারা (গণিত)
গণিতশাস্ত্রে শ্রেণী বলতে সীমিত বা অসীম সংখ্যক রাশিকে যোগ করার পদ্ধতিকে বোঝায়। শ্রেণী প্রধানত দুই প্রকারের হয় : (১) সসীম শ্রেণী এবং (২) অসীম শ্রেণী। সসীম শ্রেণীতে n-সংখ্যক রাশি থাকে, যেখানে n একটি পূর্ণসংখ্যা; n-কে বলা হয় সসীম শ্রেণীর দৈর্ঘ্য। সসীম শ্রেণীগুলির (যেমন সমান্তর শ্রেণী বা গুণোত্তর শ্রেণী) সমষ্টি সূত্রের মাধ্যমে নির্ণয় করা সম্ভব! অসীম শ্রেণীর প্রথম n-সংখ্যক রাশির সমষ্টি যদি S(n) হয়, এবং S(1), S(2), S(3) এই রাশিগুলি নিয়ে তৈরি করা গাণিতিক অনুক্রম বা প্রগমনটির যদি কোন সীমা S থাকে, তাহলে S-কে অসীম শ্রেণীটির সসীম সমষ্টি বলা হয়। অন্যথায় অসীম শ্রেণীটির কোনও সমষ্টি থাকে না।